[{"text_idx": "#000009", "text": "\u201eLa Majstro de babilado ne manifestaciis sian spritecon en la grandaj salonoj, sed en la kongresaj koktelejoj kaj knajpoj. Kompreneble lia c\u0302efmedio estis berlina \u201ej\u0302au\u0306da rondo\u201c, tie, kiel kungastiganto li fartis plej kurag\u0302e kaj plej libere. Dum kelkaj jaroj li gvidis miajn artajn spektaklojn (c\u0302iumerkrede) en la galerio \u201epola arto\u201c en Berlino kaj en aliaj kluboj kaj teatroj. Miloj da gespektantoj povis gustumi praktikan uzadon de la internacia lingvo. Sur la sceno mi kantis au\u0306 parolis esperante kaj li tradukis la enhavon al la germana, ofte tiel lerte, ke mia teatrado malgravig\u0302adis, c\u0302ar li diris kelkoble pli ol mi intencis ...kaj c\u0302iam li sukcesis distri ec\u0302 grumble frostegan publikon.\u201c"}]